Ekinbop urug‘liklar yetishtirish maqsadida ekilgan navli qishloq xo‘jalik ekinlarini aprobatsiya qilish tartibi to‘g‘risidagi nizomga o‘zgartirishlar kiritish haqida

O‘zbekiston Respublikasi Prezidentining 2017-yil 9-oktabrdagi PF-5199-son “Fermer, dehqon xo‘jaliklari va tomorqa yer egalarining huquqlari va qonuniy manfaatlarini himoya qilish, qishloq xo‘jaligi ekin maydonlaridan samarali foydalanish tizimini tubdan takomillashtirish chora-tadbirlari to‘g‘risida”gi Farmoniga muvofiq buyuraman:
 1. O‘zbekiston Respublikasi qishloq va suv xo‘jaligi vazirining 2014-yil 20-maydagi 2-son buyrug‘i (ro‘yxat raqami 2593, 2014-yil 12-iyun) (O‘zbekiston Respublikasi qonun hujjatlari to‘plami, 2014-y., 24-son, 298-modda) bilan tasdiqlangan Ekinbop urug‘liklar yetishtirish maqsadida ekilgan navli qishloq xo‘jalik ekinlarini aprobatsiya qilish tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 3-banddagi “O‘simliklarni himoya qilish va agrokimyo markazi, O‘zbekiston Fermerlar kengashi” degan so‘zlar “O‘zagrokimyohimoya” aksiyadorlik jamiyati, O‘zbekiston fermer, dehqon xo‘jaliklari va tomorqa yer egalari kengashi” degan so‘zlar bilan almashtirilsin.
 2. 20-bandning uchinchi xatboshisidagi “O‘zpaxtasanoat” aksiyadorlik jamiyatining hududiy filiallariga” degan so‘zlar “O‘zpaxtasanoat” aksiyadorlik jamiyatining mintaqaviy paxta terminallariga” degan so‘zlar bilan almashtirilsin.
 3. 2-ilovadagi “O‘simliklarni himoya qilish markazi mutaxassisining xulosasi” degan so‘zlar “Agrokimyohimoya” hududiy aksiyadorlik jamiyatining tuman (shahar) filiali mutaxassisining xulosasi” degan so‘zlar bilan almashtirilsin.
 4. Mazkur o‘zgartirishlar O‘zbekiston fermer, dehqon xo‘jaliklari va tomorqa yer egalari kengashi, “O‘zpaxtasanoat” aksiyadorlik jamiyati, “O‘zdonmahsulot” aksiyadorlik kompaniyasi, “O‘zagrokimyohimoya” aksiyadorlik jamiyati bilan kelishilgan.